અઢી વર્ષ પહેલાં એક ટેમ્પો આ ગેટને ભટકાઈને લટકી ગયો હતો એટલે અહીંના નગરસેવકે સુધરાઈને કહીને એ જોખમી ગેટ કઢાવી ટેમ્પોવાળાઓ માટે નવો ગેટ થોડી વધારે હાઇટનો બનાવડાવ્યો હતો. આમ છતાં પાછો આ અકસ્માત થયો. આ બ્રિજ વીણાનગર ફેઝ એક અને બેને જોડતી તાનસા પાઇપલાઇનની ઉપરથી જાય છે અને બહુ જ નાનો અને કમજોર છે એમ સુધરાઈના અધિકારીઓ કહેતા હતા. જો હેવી ગાડી આ બ્રિજ પર જતાં વચ્ચે જ બ્રિજ તૂટી પડે અને તાનસા પાઇપલાઇન તૂટે તો આ વિસ્તારમાં જ નહીં, આખા મુલુંડમાં ભારે નુકસાન થાય. હવે આવા અકસ્માત ન થાય એ માટે સુધરાઈએ કંઈક કરવું જોઈએ.’